德昌路

德昌路 ， 元朝時設置的路 ， 屬於雲南等處行中書省 ， 等級下路 。 相當於今四川省米易縣 、 德昌縣 。 漢朝屬於邛都縣 ， 唐朝地沒入南詔 。 德昌路在建昌路西南 ， 所居蠻人爲屈部 。 元朝至元九年 （ 1272年 ） 內附 。 至元十二年 （ 1275年 ） ， 立定昌路 ， 以本部爲昌州 （ 今四川省德昌縣南 ） 十五年 ， 置威龍州 。 二十三年 （ 1286年 ） ， 廢除定昌路 ， 併入德昌路 ， 治所在本州葛魯城 。 下領四州 ： 德州 、 昌州 、 普濟州 、 威龍州 。 本路有軍民屯田 。